Когато ви предстои да се нанесете в новото жилище, едно от най-важните решения, които трябва да вземете, е какъв цвят на боята да изберете. Този избор не бива да бъде подценяван, тъй като от него зависи целият дизайн на вашия дом. Ето защо трябва да имате предвид няколко фактора, преди да се спрете на някой цвят.
Въпреки че определен цвят може много да ви харесва, той трябва да бъде съобразен със светлината в помещението. Всеки цвят изглежда по различен начин както на изкуствена, така и на естествена светлина. Затова трябва да сте много внимателни с подбора на бои.
Освен цвета обаче има и други елементи, които е препоръчително да съблюдавате. Покривната способност на боята е един от тях. Всяка боя е от различен клас и от това зависи колко слоя трябва да бъдат нанесени.
От класа на боята зависи и степента на почистване. За да не се налага да боядисвате на всеки няколко години, е препоръчително да изберете такава боя, която има висока степен на почистване.